
Text rozhodnutia
Súd: Krajský súd Banská Bystrica Spisová značka: 16Co/1004/2015 Identifikačné číslo súdneho spisu: 6100899670 Dátum vydania rozhodnutia: 29. 06. 2017 Meno a priezvisko sudcu, VSÚ: Mgr. Štefan Baláž ECLI: ECLI:SK:KSBB:2017:6100899670.2 ROZSUDOK V MENE SLOVENSKEJ REPUBLIKY Krajský súd v Banskej Bystrici, v senáte zloženom z predsedu senátu Mgr. Štefana Baláža a sudcov JUDr. Alexandra Mojša a JUDr. Ivice Hanuskovej, v právnej veci žalobcu Stavebné bytové družstvo so sídlom Banská Bystrica, Zelená ul. č. 1, IČO: 00 170 071, proti žalovaným 1/ L. Z., nar. XX. XX. XXXX, bytom M. M., D. č. XX, 2/ O. M., nar. XX. XX. XXXX, bytom M. M., N. XX, 4/ O. H., nar. XX. XX. XXXX, bytom M. M., D. č. XX, 5/ X.. X. V., nar. XX. XX. XXXX, bytom M. M., Z. XX, 6/ X. V., nar. XX. XX. XXXX, bytom M. M., D. L. XXX/XX, 7/ E.. X. J., nar. XX. XX. XXXX, bytom M. M., D. č. XX, 8/ X.. X. J., nar. XX. XX. XXXX, bytom M. M., D. č. XX, 9/ E. Z., nar. XX. XX. XXXX, bytom M. M., D. č. XX, 10/ O. D., nar. XX. XX. XXXX, bytom M. M., D. č. XX, 11/ X.. W. A., nar. XX. XX. XXXX, bytom M. M., D. č. XX, 12/ E.. X. A., nar. XX. XX. XXXX, bytom M. M., D. č. XX, 13a/ N. M., nar. XX. XX. XXXX, bytom M. M., D. XXX/XX, 15/ X. W., nar. XX. XX. XXXX, bytom M. M., D. XX, 16/ O. L., nar. XX. XX. XXXX, bytom M. M., D. XX, 17/ E.. F. A., nar. XX. XX. XXXX, bytom M. M., D. XX, 18/ Q. W., nar. XX. XX. XXXX, bytom S., S. G. XXX/ XXX, 18a/ F. W., nar. XX. XX. XXXX, bytom S., S. cesta XXX/XXX, 19/ O. Q., nar. XX. XX. XXXX, bytom M. M., D. XX, 20/ U. Z., nar. 16. XX. XXXX, bytom M. M., D. XX, 21/ X.. Z. Z., nar. XX. XX. XXXX, bytom M. M., D. XX, 22/ F. Z., nar. XX. XX. XXXX, bytom M. M., D. XX, 23/ O. Z., nar. XX. XX. XXXX, bytom M. M., D. XX, 24/ Q. N., nar. XX. XX. XXXX, bytom M. M., D. XX, 25/F. N., nar. XX. XX. XXXX, bytom M. M., D. XX, 26/ E.. E. M., nar. XX. XX. XXXX, bytom Q., W. XX, 26a/ X.. X. M., nar. XX. XX. XXXX, bytom Q., W. XX, 27/ Q.. F. W., nar. XX. XX. XXXX, bytom M. M., Z. XXXX/X, 29/ X. D., nar. XX. XX. XXXX, bytom M. M., D. XX, 30/ F. Q., nar. XX. XX. XXXX, bytom M. M., D. XX, 31/ X.. F. Z., nar. XX. XX. XXXX, bytom C., V. XX, 32/ E.. X. Q., nar. XX. XX. XXXX, bytom M. M., D. XX, 33/ E.. E.. X. E., nar. XX. XX. XXXX, bytom M. M., N. XX, 34/ Q.. O. W., nar. XX. XX. XXXX, bytom M. M., D. XX, 35/ E.. X. A., nar. XX. XX. XXXX, bytom M. M., D. XX, 36/ E.. F. N., nar. XX. XX. XXXX, bytom X., E.. X. V. XX/XX, 37/ Q. Z., nar. XX. XX. XXXX, bytom M. W., J. C. A. 5, 38/ X.. Q. C., nar. XX. XX. XXXX, bytom M. M., N. XXXX/XX, 39/ X.. Q. W., nar. XX. XX. XXXX, bytom M. M., Z. XX, 40/ E.. W. W., nar. XX. XX. XXXX, bytom M. M., D. XX, 41/ Z. P., nar. XX. XX. XXXX, bytom M. M., D. XX, 42/ H. A., nar. XX. XX. XXXX, bytom M. M., D. XX, 43/ E.. R. H., nar. XX. XX. XXXX, bytom M. M., E. XX, 44/ N. D., nar. XX. XX. XXXX, bytom M. M., N. V. XXXX/X, 45/ X. U., nar. XX. XX. XXXX, bytom M. M., D. XX, 46/ V. U., nar. XX. XX. XXXX, bytom M. M., D. XX, 47/ U. P., nar. XX. XX. XXXX, bytom M. M., D. XX, 48/ O. P., nar. XX. XX. XXXX, bytom M. M., D. XX, 49/ E.. X. Z., nar. XX. XX. XXXX, bytom M. M., M. XX, 51/ N. P., nar. XX. XX. XXXX, bytom M. M., A. XX, 52/ O. P., nar. XX. XX. XXXX, bytom M. M., A. XX, 53/ E.. E. D., nar. XX. XX. XXXX, bytom M. M., F. XX, 53a/ E.. U. D., nar. XX. XX. XXXX, bytom M. M., F. XX, 56/ F.. D. Z., nar. XX. XX. XXXX, bytom M. M., D. XX, 57/ F.. U. Z., nar. XX. XX. XXXX, bytom M. M., D. XX, 58/ X.. X. Z., nar. XX. XX. XXXX, bytom M. M., D. XX, 58a/ Q.. E.. V. Z., U.., nar. XX. XX. XXXX, bytom M. M., D. XX, 59/ E.. U. W., nar. XX. XX. XXXX, bytom M. M., G. k nemocnici XXXX/XXČSA XX, 60/ E.. L.. W. W., nar. XX. XX. XXXX, bytom M. M., D. 2, 61/ O. W., nar. XX. XX. XXXX, M. M., D. 2, 62/ M. družstvo Hron, so sídlom Banská Bystrica, Čsl. Armády 8, IČO: 00 634 280, 63/ Dr. F. U., nar. XX. XX. XXXX, bytom M. M., D. 2, 64/ X.. F. U., nar. XX. XX. XXXX, bytom M. M., D. X, 65/ E.. E. Z., nar. XX. XX. XXXX, bytom M. M., D. X, 66/ Q.. E. Z., nar. XX. XX. XXXX, bytom M. M., D. X, 67/ E.. Z. D., G.., nar. XX. XX. XXXX, bytom M. M., D. X, 68/ Dr. J. W., nar. XX. XX. XXXX, bytom M. M., D. X, 69/ Q.. Z. W., nar. XX. XX. XXXX, bytom M. M., D. X, 70/ X.. O. V., nar. XX. XX. XXXX, bytom M. M., W. XXXX/XX, 70a/ Q. V., XX. XX. XXXX, bytom M. M., E. XXX/XX, 71/ W. M., nar.XX. XX. XXXX, bytom M. M., Q. V. XXXX/XX, 72/ O. D., nar. XX. XX. XXXX, bytom M. M., D. č. 4, 74/ E.. F. H., nar. XX. XX. XXXX, bytom M., R. XX, 75/ Q.. O. N., nar. XX. XX. XXXX, bytom M. M., Z. XXXX/X, 76/ R.. L. Q., nar. XX. XX. XXXX, bytom M., H. XXXX/X, 77/ N. Z., nar. XX. XX. XXXX, bytom M. M., D. č. X, 78/ X.. U. W., nar. XX. XX. XXXX, bytom M., F. XXXX/XX, 79/ E.. N. A., nar. XX. XX. XXXX, bytom M. M., N. V. 8, 80/ E.. N. X., nar. XX. XX. XXXX, bytom M. M., F. 7, 81/ Q.. O. G., nar. XX. XX. XXXX, bytom M. M., Q. XX, 82/ C. Q., nar. XX. XX. XXXX, bytom V. N., J. XXX/XX, 83/ E.. U. W., nar. XX. XX. XXXX, bytom M. M., Q. sáru XXX/XX, 85/ E.. arch. F. V., nar. XX. XX. XXXX, bytom Z., F. XX, 86/ X.. L. V., nar. XX. XX. XXXX, bytom Z., M. XX, 87/ E.. A. X., nar. XX. XX. XXXX, bytom H. X., W. XXX, 88/ F. Z., nar. XX. XX. XXXX, bytom M. M., D. č. 6, 89/ O. Z., nar. XX. XX. XXXX, bytom M. M., D. č. 6, 90/ E.. C. X., nar. XX. XX. XXXX, bytom M. M., D. č. X, 91/ Q.. W. X., nar. XX. XX. XXXX, bytom M. M., D. č. 6, 92/ X.. E. M., nar. XX. XX. XXXX, bytom M. M., D. č. 6, 93/ L. M., nar. XX. XX. XXXX, bytom M. M., D. č. X, 94/ E.. F. W., nar. XX. XX. XXXX, bytom M. M., D. č. 8, 95/ X. M., nar. XX. XX. XXXX, bytom N. N. XXX, XXXX W., 96/ X.. W. Z., nar. XX. XX. XXXX, bytom M., Z. 7, 96a/ E.. Z. Z., nar. XX. XX. XXXX, bytom M., Q. XX, 97/ W. J., nar. XX. XX. XXXX, bytom M. M., Z. XX, 99/ H. V., nar. XX. XX. XXXX, bytom M. M., V. 1, 99a/ H. V., nar. XX. XX. XXXX, bytom M. M., V. 1, 100/ O. Z., nar. XX. XX. XXXX, bytom M. M., D. č. X, 100a/ M. Z., nar. XX. XX. T., bytom M. M., D. č. X, 101/ E.. M. M., nar. XX. XX. XXXX, bytom M. M., V. XX, 102/ E.. N. M., nar. XX. XX. XXXX, bytom M. M., V. XX, 103/ L. X., nar. XX. XX. XXXX, bytom M. M., D. XXX/X, 104/ F. G., nar. XX. XX. XXXX, bytom M. M., D. XXX/X, 105/ L. X., nar. XX. XX. XXXX, bytom M. M., D. XXX/X, 106/ L. A., nr. XX. XX. XXXX, bytom M. M., A. XX, žalovaní v rade 1/,2/, 4/ až 12/, 15/ až 35/, 38 až 43/, 45/ až 48/, 51/ až 58a/, 60/ až 70a/, 72/ až 97/, 99/ až 102/, 104/ a 106/ zastúpení Mgr. Štefanom Lišiakom, advokátom, Advokátska kancelária v Banskej Bystrici, Robotnícka ul. č. 8, o určenie vlastníckeho práva, o odvolaní žalobcu proti rozsudku Okresného súdu Banská Bystrica č. k. 13C/70/2000-1010 zo dňa 23. 01. 2015, takto r o z h o d o l : I. Rozsudok okresného súdu potvrdzuje . II. Žalovaní majú nárok na náhradu trov odvolacieho konania v celom rozsahu. o d ô v o d n e n i e : 1. Súd prvej inštancie napadnutým rozsudkom zamietol žalobu, ktorou sa žalobca domáhal (po pripustení zmeny žaloby uznesením č. k. 13C/70/2000-922 z 05. 05. 2014) určenia, že žalobca je v bytovom dome súp. č. XXX, zapísanom na LV č. XXXX v kat. úz. M. M. vlastníkom nebytového priestoru č. VII vo vchode č. XX so spoluvlastníckym podielom 10159/747102-in spoločných častí a zariadení bytového domu, nebytového priestoru č. VIII vo vchode č. 14 so spoluvlastníckym podielom 13911/747102-in spoločných častí a zariadení bytového domu a nebytového priestoru č. IX vo vchode č. 16 so spoluvlastníckym podielom 13813/747102-in spoločných častí a zariadení bytového domu a žalovaný v rade 62/ Bytové družstvo Hron je vlastníkom nebytových priestorov č. I, II, III, IV, V, VI, X a XI vo vchodoch č. 2, 4, 6, 8, 10 a 18 v celosti, spolu s označenými spoluvlastníckym podielmi na spoločných častiach a zariadeniach bytového domu a ostatní žalovaní (fyzické osoby) sú vlastníkmi bytov, zapísaných na liste vlastníctva č. XXXX v kat. úz. M. M. a že sú, v označenom podiele, spoluvlastníkmi spoločných častí a zariadení bytového domu súp. č. XXX. Žalobca sa ďalej domáhal určenia, že na zabezpečenie pohľadávok vzniknutých z právnych úkonov týkajúcich sa domu, spoločných časti domu, spoločných zariadení domu a na zabezpečenie pohľadávok vzniknutých z právnych úkonov, týkajúcich sa bytov a nebytových priestorov, vzniká záložné právo, ktoré sa zapíše do katastra nehnuteľností a tiež určenia povinnosti žalovanému v rade 62/ vyhotoviť a žalobcovi predložiť písomnú zmluvu o výkone správy. 2. Žalobca vo svojich tvrdeniach vychádzal z toho, že jeho právny predchodca Stavebné bytové družstvo I. v Banskej Bystrici uzavrelo dňa 20. 07. 1972 dohodu o zlúčení so Stavebným bytovým družstvom zamestnancov Krajského ústavu národného zdravia v Banskej Bystrici a ako preberajúce stavebné bytové družstvo nadobudol do vlastníctva aj bytový dom so 72 bytovými jednotkami v M. M. na ulici D. č. X - XX. Právny predchodcovia žalovaných sa v roku 1991 vyčlenili zo stavebného bytového družstva ako Bytové družstvo Hron, čo žalobca akceptoval a formou delimitačného protokolu odovzdal Bytovému družstvu Hron prislúchajúci majetok. Žalobca vychádzal z toho, že vyčleňovanému družstvu prináležia nehnuteľnosti, ktoré pri zlučovaní prevzal žalobca. Jednalo sa o 72 bytov a 5 nebytových priestorov určených na obchodné prevádzky a služby v bytovom dome na ul. ČSA 5, ktorých výstavba bola financovaná zo štátneho rozpočtu. Žalobca po zlúčení v roku 1973 zabezpečil realizáciu stavieb v priechodoch bytového domu. Touto dodatočnou výstavbou vznikli ďalšie tri nebytové priestory, z ktorých dva nebytové priestory boli financované Slovenským zväzom bytových družstiev z prostriedkov, ktoré boli poskytnuté na výstavbu z fondu rozvoja družstevníctva, ale predstavenstvo Slovenského zväzu bytových družstiev rozhodnutím č. 7/15 z 29. 06. 1988 súhlasilo s prekvalifikovaním finančných prostriedkov a začlenením nebytových priestorov do majetku žalobcu. Stavba tretieho nebytového priestoru bola zabezpečená z vlastných finančných prostriedkov na základe rozhodnutia býv. Mestského národného výboru v Banskej Bystrici č. OÚPA 835/73 z 05. 02. 1973. Podľa žalobcu zák. č. 176/1990 Zb. o bytovom, spotrebnom, výrobnom a inom družstevníctve umožnil len vyčlenenie zlúčených družstiev s primeraným majetkovým rozsahom, t. j. s majetkom, ktorý existoval v čase zlúčenia. Bytové družstvo Hron pri vyčlenení majetku uplatnilo nárok aj na nebytové priestory, ktoré vznikli dodatočnou výstavbou v roku 1973, s čím žalobca nesúhlasil. Obe strany podpísali delimitačný protokol zo dňa 12. 02. 1992 z ktorého vyplýva, že obchodné priestory označené ako MINOLTA, OTEX a NOVOSAD budú riešené súdnou cestou. Žalobca tvrdil, že v zmysle delimitačného protokolu ostali tri nebytové priestory vo vlastníctve žalobcu, lebo Bytové družstvo Hron nemalo na vydanie troch nebytových priestorov právny nárok, spornými nebytovými priestormi nedisponovalo a keď prevádzalo svojim členom byty do vlastníctva, mohlo na svojich členov previesť len podiely k tým nebytovým priestorom, ktoré boli v jeho majetku. Keďže nájomcom vo vyčlenenom bytovom dome zaniklo členstvo v Bytovom družstve Banská Bystrica, zanikla zákonná podmienka, aby žalobca previedol sporné nebytové priestory na vlastníkov bytov v bytovom dome. Žalobca ďalej tvrdil, že nebytový priestor nemožno považovať za súčasť bytového domu lebo ide o reálnu časť bytového domu, ktorá je podľa § 118 ods. 2 Občianskeho zákonníka samostatnou vecou v právnom zmysle. 3. Žalovaní poukazovali na to, že sú právnymi nástupcami Stavebného bytového družstva zamestnancov Krajského ústavu národného zdravia v Banskej Bystrici, ktoré v roku 1965 postavilo obytný dom súp. č. XXX zapísaný na LV XXXX pre kat. úz. M. M. a že až v roku 1972 došlo k administratívnemu zlúčeniu s právnym predchodcom žalobcu. Na zriadenie troch sporných nebytových priestorov boli použité aj finančné prostriedky Slovenského zväzu bytových družstiev, ktoré boli poskytnuté všetkým členom družstva, teda aj žalovaným. Sporné nebytové priestory vznikli opláštením dvoch strán podchodov pod obytným domom, kedy boli využité existujúce základy, nosné steny, obvodové steny, stropy, inžinierske siete, voda, elektrina, plyn, kanalizácia a vykurovanie existujúceho bytového domu súp. č. 380. Nebytové priestory teda nie sú samostatné veci, ale tvoria súčasť obytného domu a po prevode bytov v bytovom dome prechádzajú do podielového spoluvlastníctva vlastníkov bytov podľa pomeru veľkosti bytov podľa § 27 zák. č. 42/1992 Zb. o úprave majetkových vzťahov a vyporiadaní majetkových nárokov v družstvách. Z toho hľadiska nie je podstatné, ktoré bytové družstvo vlastní bytový dom, lebo nebytové priestory nadobudli zo zákona do podielového spoluvlastníctva vlastníci bytov v bytovom dome. 4. Okresný súd vychádzal zo zistenia, že Bytové družstvo Hron vzniklo dňom zápisu do obchodného registra 19. 12. 1991 a že došlo k jeho vyčleneniu zo Stavebného bytového družstva Banská Bystrica o čom bol podpísaný delimitačný protokol zo dňa 12. 02. 1992. Žalobu zamietol jednak z dôvodu, že žalobca neuniesol dôkazné bremeno tvrdenia, že nadobudol vlastnícke právo k označeným nebytovým priestorom a vzhľadom na to, že tvrdeniam žalobcu nesvedčí ani právna úprava. K vyčleneniu členov a majetku družstva došlo podľa § 49 zák. č. 176/1990 Zb. s účinkami od vzniku nového vyčleneného družstva. Žalobca tak nemal žiadny zákonný podklad nevydať nehnuteľnosti, ktoré sú v delimitačnom protokole označené ako obchodné priestory MINOLTA, OTEX a NOVOSAD. Delimitačný protokol nie je listinou, ktorá by osvedčovala vznik vlastníckeho práva žalobcu k trom nebytovým priestorom, vystavaným po zlúčení právnych predchodcov oboch družstiev v roku 1973. Ďalším dôvodom na zamietnutie žaloby bola právna úprava § 27 zák. č. 42/1992 Zb. v znení do 31. 08. 1993, ktorá upravuje prechod vlastníctva resp. spoluvlastníctva nebytových priestorov v prospech vlastníkov družstevných bytov v dome, kedy prechod vlastníctva k nebytovým priestorom nastal pri prevodoch bytov. Z hľadiska tejto právnej úpravy nebolo rozhodujúce, ktoré z družstiev malo dom vo vlastníctve. Keďže okresný súd zamietol žalobu na určenie spoluvlastníctva žalobcu k nebytovým priestorom, zamietol žalobu aj v tej časti, v ktorej sa žalobca domáhal, aby žalované Bytové družstvo Hron predložilo písomnú zmluvu o výkone správy. Naliehavý právny záujem sa viaže na konkrétny určovací petit a súvisí s vyriešením otázky, či sa môže dosiahnuť odstránenie spornosti žalobcovho práva alebo neistoty v jeho právnom vzťahu. Kým naliehavý právny záujem na určení spoluvlastníckeho práva k nehnuteľnostiam žalobca preukázal, naliehavý právny záujem nepreukázal v tej časti žaloby, v ktorej sa domáhal určenia vlastníckeho práva pre žalovaných. Okresný súd konštatoval, že určovacím petitiom, ktorý bol uvedený v žalobe sa nedosiahne odstránenie spornosti žalobcovho práva alebo jeho neistoty v právnom vzťahu, lebo určeniu spoluvlastníckeho práva na strane žalovaných bráni spornosť ohľadne spoluvlastníckeho práva žalobcu. Žalobca tiež nemôže mať naliehavý právny záujem na určení záložného práva, ktoré vyplýva priamo z § 15 zák. č. 182/1993 Z. z. 5. Na právne zdôvodnenie okresný súd uviedol § 80 písm. c) OSP, § 49 zák. č. 176/1990 Zb., § 27 zák. č. 42/1992 Zb. v znení do 31. 08. 1993. Rozhodnutie o trovách odložil na čas 30 dní po právoplatnosti rozhodnutia vo veci samej. 6. Žalobca vo včas podanom odvolaní uviedol, že proces vzniku Bytového družstva Hron nebol v konaní spochybnený a predložil písomné záznamy preukazujúce dojednávanie delimitačného protokolu, kde sa konštatuje, že predmetom delimitácie neboli sporné nebytové priestory a Bytové družstvo Hron si v zmysle textu delimitačného protokolu, ak je ich vlastníkom, neuplatnilo právo na súde s príslušným návrhom. Z toho dôvodu zostali nebytové priestory vo vlastníctve žalobcu. Žalobca namietal závery, ktoré z § 49 ods. 2 zák. č. 176/1990 Zb. vyvodil okresný súd. Na porade 30. 05. 1991 sa strany dohodli na pripravení delimitačného protokolu ku schváleniu na členských schôdzach oboch družstiev a podpísaný do 30. 06. 1991. Ak by aj vyčlenenie Bytového družstva Hron členská schôdza neschválila, čo však súd neskúmal, nevylučuje to podpísanie platného delimitačného protokolu. Žalobca ďalej namietal záver, ktorý okresný súd vyvodil z § 27 zák. č. 42/1992 Zb., že je právne bezvýznamné, aké bytové družstvo vlastní bytový dom, lebo prechod vlastníctva k nebytovým priestorom nastal pri prevodoch bytov v dome. Uvedený záver súdu je v rozpore so zásadou nikto nemôže na iného previesť viac práv, ako sám má. V čase, keď Bytové družstvo Hron vykonávalo prevody družstevných bytov do vlastníctva svojich členov, títo už neboli členmi žalobcu. Je právne nemožné, aby družstvo previedlo na svojho člena podiel na nebytových priestoroch, ktorých vlastníkom je tretia osoba, t. j. žalobca. Žalobca nedelimitoval bytový dom na vlastníkov bytov, ale na Bytové družstvo Hron, ktoré v čase, keď predávalo svojim členom byty do vlastníctva nedisponovalo spornými nebytovými priestormi. Vyčlenením Bytového družstva Hron nájomcom bytov vo vyčlenenom bytovom dome zaniklo členstvo v Bytovom družstve Banská Bystrica a preto im zanikla zákonná podmienka, aby im Bytové družstvo Banská Bystrica previedlo nebytové priestory, ktoré sú predmetom konania. V konaní bola opomenutá skutočnosť, že nebytový priestor vznikol tak, že vlastník zhodnotil vlastnú nehnuteľnosť výstavbou, ktorá bola financovaná z troch zdrojov a to vkladom od členov družstva, investičného úveru, ktorý členovia družstva splácali banke a z poskytnutej dotácie od štátu. Ďalej žalobca namietal záver o neexistencii naliehavého právneho záujmu na určení vlastníckeho práva žalovaných, pretože žalobca sa nedomáha určenia vlastníckeho práva pre žalovaných, ale určenia vlastníckeho práva pre žalobcu a v prípade, ak by súd tejto žalobe vyhovel, malo by rozhodnutie dopad na veľkosť spoluvlastníckych podielov ostatných vlastníkov v bytovom dome, t. j. nové vymedzenie veľkosti spoluvlastníckych podielov a rozhodnutie by bolo nevykonateľné pokiaľ ide o zápis na liste vlastníctva. Naliehavý právny záujem je zrejmý z toho, že ani ostatné nebytové priestory nie sú na liste vlastníctva zapísané. Z uvedených dôvodov navrhol, aby odvolací súd rozsudok okresného súdu zrušil a vec vrátil na ďalšie konanie, prípadne aby rozhodol tak, že žalobe vyhovie v plnom rozsahu. 7. Žalovaní podali písomné vyjadrenie k odvolaniu prostredníctvom svojho právneho zástupcu. V ňom sa uvádza, že z delimitačného protokolu zo dňa 12. 02. 1992 a jeho príloh vyplývala požiadavka na delimitáciu celého bytového domu aj s prízemím bez neprípustného delenia objektu. Žalovaní sú právnymi nástupcami Stavebného bytového družstva zamestnancov Krajského ústavu národného zdravia v Banskej Bystrici, ktoré obytný dom postavilo, žalobca sa na jeho výstavbe nepodieľal List Slovenského zväzu bytových družstiev zo dňa 04. 07. 1988 preukazuje iba to, ako sa hodnota vstavaných priestorov, ktorá zodpovedala finančným prostriedkom poskytnutým zo Slovenského zväzu bytových družstiev začlenila do majetku SBD Banská Bystrica. Žalobcovi neprislúchajú žiadne nároky k nebytovým priestorom vzniknutým zo spoločných častí a zariadení bytového domu a nemôže z nich brať úžitky z prenájmu na úkor žalovaných. Okresný súd rozhodol vecne správne a odvolanie žalobcu bolo nedôvodné. Za vyjadrenie k odvolaniu boli uplatnené trovy právneho zastúpenia 659,78 EUR. 8. Súd prvej inštancie napadnuté rozhodnutie vydal v čase účinnosti Občianskeho súdneho poriadku (do 30. 06. 2016) a odvolací súd vo veci rozhodol po nadobudnutí účinnosti zákona č. 160/2015 Z. z. Civilný sporový poriadok (ďalej len „CSP“) od 01. 07. 2016, ktorý sa vzťahuje aj na konania začaté pred dňom nadobudnutia jeho účinnosti. Podľa prechodného ustanovenia § 470 ods. 1 CSP, ak nie je ustanovené inak, platí tento zákon aj na konania začaté predo dňom nadobudnutia jeho účinnosti. Podľa 470 ods. 2, veta prvá CSP právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Nová právna úprava rešpektuje účinok procesných podaní urobených do 30. 06. 2016 v zmysle princípu právnej istoty a legitímnych očakávaní strán sporu v konaní, ktoré neskončilo za účinnosti skoršej právnej úpravy. 9. Krajský súd ako súd odvolací (§ 34 CSP) prejednal odvolanie žalovaného viazaný rozsahom a dôvodmi odvolania a bez nariadenia pojednávania (§ 385 ods. 1 a contr. CSP) rozsudok súdu prvej inštancie podľa § 387 ods. 1 CSP potvrdil ako vecne správne. 10. Podľa § 118 Občianskeho zákonníka v znení platnom do 31. 12. 1991, predmetom občianskoprávnych vzťahov sú veci a práva, pokiaľ to povaha práva pripúšťa. Od 01. 01. 1992 bol § 118 doplnený ods. 2, predmetom občianskoprávnych vzťahov môžu byť tiež byty alebo nebytové priestory. 11. Podľa § 132 ods. 1 Občianskeho zákonníka vlastníctvo veci možno nadobudnúť kúpnou, darovacou alebo inou zmluvou, dedením, rozhodnutím štátneho orgánu alebo na základe iných skutočností ustanovených zákonom. 12. Podľa § 868 Občianskeho zákonníka, pokiaľ ďalej nie je uvedené inak, spravujú sa ustanoveniami tohto zákona aj právne vzťahy vzniknuté pred 1. januárom 1992; vznik týchto právnych vzťahov, ako aj nároky z nich vzniknuté pred 1. januárom 1992 sa však posudzujú podľa doterajších predpisov. 13. Podľa § 47 ods. 1 zák. č. 176/1990 Zb. o bytovom, spotrebnom, výrobnom a inom družstevníctve pokiaľ ďalej nie je uvedené inak, spravujú sa ustanoveniami tohto zákona aj právne vzťahy vzniknuté pred 1. júnom 1990; vznik týchto právnych vzťahov, ako aj nároky z nich vzniknuté pred 1. júnom 1990 sa však posudzujú podľa doterajších predpisov. 14. Podľa § 49 ods. 1 zák. č. 176/1990 Zb. členovia organizačnej jednotky družstva, ktorí sa stali členmi družstva na základe zlúčenia družstva, môžu uznesením nadpolovičnej väčšiny svojho kolektívu požiadať najneskôr do 30. júna 1991 členskú schôdzu družstva o súhlas s vyčlenením členov, majetku a činnosti s účinkami vzniku nového družstva. 15. Podľa § 49 ods. 3 zák. č. 176/1990 Zb. nové družstvo vznikne dňom zápisu do podnikového registra. K návrhu na zápis sa pripoja údaje o vyčlenení členov a protokol obsahujúci najmä údaje o vyčlenení majetku, práv a povinností; protokol musí schváliť predstavenstvo a nadpolovičná väčšina členov vyčleňovanej organizačnej jednotky. Ak nedôjde k dohode o obsahu protokolu, priloží sa k návrhu na zápis vyhlásenie o tejto skutočnosti. 16. Podľa § 27 zák. č. 42/1992 Zb. o úprave majetkových vzťahov a vyporiadaní majetkových nárokov v družstvách v znení platnom od nadobudnutia účinnosti do 31. 08. 1993 vlastníci družstevných bytov v domoch vo vlastníctve družstva sa stávajú v pomere k veľkosti ich bytov spoluvlastníkmi spoločných a nebytových priestorov domu, v ktorom sa predmetné byty nachádzajú, okrem garáží. 17. Podľa § 15 ods. 1 zák. č. 182/1993 Z. z. o vlastníctve bytov a nebytových priestorov, na zabezpečenie pohľadávok vzniknutých z právnych úkonov týkajúcich sa domu, spoločných častí domu, spoločných zariadení domu a príslušenstva a na zabezpečenie pohľadávok vzniknutých z právnych úkonov týkajúcich sa bytu alebo nebytového priestoru v dome, ktoré urobil vlastník bytu alebo nebytového priestoru v dome, vzniká zo zákona k bytu alebo k nebytovému priestoru v dome záložné právo v prospech spoločenstva; ak sa spoločenstvo nezriaďuje, vzniká zo zákona záložné právo v prospech ostatných vlastníkov bytov a nebytových priestorov. Vznik a zánik záložného práva sa zapíše do katastra nehnuteľností 18. Podľa § 80 písm. c) Občianskeho súdneho poriadku, ktorý bol účinný do 30. 06. 2016, návrhom na začatie konania možno uplatniť, aby sa rozhodlo o určení, či tu právny vzťah alebo právo je alebo nie je, ak je na tom naliehavý právny záujem. 19. Podľa § 137 písm. c) Civilného sporového poriadku žalobou možno požadovať, aby sa rozhodlo najmä o určení, či tu právo je alebo nie je, ak je na tom naliehavý právny záujem; naliehavý právny záujem nie je potrebné preukazovať, ak vyplýva z osobitného predpisu. 20. Krajský súd vyzval strany sporu na predloženie dokumentácie vzťahujúcej sa k sporným nebytovým priestorom, ďalej na aktualizáciu žalovaných fyzických osôb a žalobcu aj na vysvetlenie výpočtu jednotlivých spoluvlastníckych podielov. Žalobca v odpovedi súdu predloženej 22. 02. 2017 uviedol, že všetku technickú dokumentáciu bytového domu na ul. Q. X-XX, M. M. odovzdal bytovému družstvu Hron. Dokumenty, ktorými žalobca disponoval predložil už v konaní na okresnom súde. Pokiaľ ide o veľkosť spoluvlastníckych podielov, žalobca uviedol, že ich skutočná veľkosť nezodpovedá zápisu na liste vlastníctva a reálnemu stavu podľa veľkosti jednotlivých bytov a nebytových priestorov. Pri počte 72 bytov a existencii nebytových priestorov je nemožné, aby bola v zlomku pri každom spoluvlastníckom podiele v menovateli uvedená číslovka 10.000. Vzhľadom na skutočnosť, že veľkosť spoluvlastníckych podielov pri prevode bytov určovalo Bytové družstvo Hron, metodiku, ktorou postupovalo pri určení veľkosti spoluvlastníckych podielov, môžu objasniť len jeho zástupcovia. Vzhľadom na zmeny vo vlastníctve bytov žalobca navrhol, aby súd pripustil zámenu účastníkov konania na strane žalovaných fyzických osôb. 21. Právny zástupca žalovaných na výzvu krajského súdu listom zo dňa 22. 02. 2017 predložil stavebnú dokumentáciu, stavebné rozhodnutia a kolaudačné rozhodnutia. Predložené písomnosti už boli súčasťou spisu v konaní na súde prvej inštancie. Ďalej vo vyjadrení poukázal na to, že dostavba kancelárii ako sporných nebytových priestorov bola uskutočnená pred účinnosťou stavebného zákona. Súčasne označil zmeny, ku ktorým došlo na strane žalovaných fyzických osôb, ktoré vyplývali z LV č. XX.kat. úz. M. M.. 22. Krajský súd v Banskej Bystrici uznesením č. k. 16Co/1004/2015-1147 z 19. 04. 2017 podľa § 80 ods. 1, 2 CSP vyhovel návrhu žalobcu, aby na strane žalovaných 6/, 13/, 14/, 36/, 49/, 71/, 82/, 103/, 104/, 105/ vstúpili do konania označené fyzické osoby vzhľadom na zmeny, ktoré nastali počas konania. 23. Odvolanie žalobcu nebolo dôvodné. Okresný súd správne zamietol žalobu, pretože žalobca nepreukázal, že nadobudol vlastnícke právo k sporným nebytovým priestorom a tvrdeniam žalobcu nesvedčí ani právna úprava, na ktorú okresný súd poukázal. Okresný súd správne uviedol, že určeniu spoluvlastníckeho práva na strane žalovaných bráni spornosť ohľadne spoluvlastníckeho práva žalobcu a že žalobca nemôže mať naliehavý právny záujem na určení záložného práva, ktoré vyplýva priamo z § 15 zák. č. 182/1993 Z. z. K tvrdeniam, ktoré žalobca zopakoval v odvolaní krajský súd uvádza nasledovné. Vznik a vyčlenenie majetku žalovaného Bytového družstva Hron z majetku žalobcu sa riadil zákonom č. 176/1990 Zb. o stavebnom bytovom družstevníctve. Tvrdenia žalobcu nemali vplyv na skutkové a právne závery súdu prvej inštancie, lebo rozhodujúcou skutočnosťou, z ktorej okresný súd správne vychádzal a ktorá nebola spochybnená je, že Bytové družstvo Hron vzniklo dňom zápisu do obchodného registra 19. 12. 1991. Až potom mohlo konať navonok, teda aj podpisovať delimitačný protokol so žalobcom. Žalobcovi sa tiež nepodarilo spochybniť záver okresného súdu, že delimitačný protokol nie je listinou, ktorá by osvedčovala vznik vlastníckeho práva. Právna úprava v § 49 ods. 3, veta tretia zák. č. 176/1990 Zb. rieši aj situáciu, kedy medzi družstvami nedôjde k dohode o celom obsahu protokolu. Zápis o tom, že strany vylúčili z protokolu tri nebytové priestory nepreukazuje správnosť tvrdenia žalobcu, že tieto nebytové priestory zostali v jeho vlastníctve, ale preukazuje iba to, že strany sa v tejto časti o majetku nedohodli. Že k dohode ohľadom troch nebytových priestorov nedošlo nasvedčoval aj obsah predložených písomností a vzájomnej komunikácie. Žalobca nesprávne interpretuje § 49 zák. č. 176/1990 Zb. pokiaľ tvrdil, že právna úprava umožňovala vyčlenenie s primeraným majetkovým rozsahom, ktorý existoval v čase zlúčenia. Z textu uvedenej právnej úpravy nemožno vyvodiť, že vyčleneniu podliehal iba majetok, ktorý existoval v čase zlúčenia družstiev. K tvrdeniu, že sporné nebytové priestory nemožno považovať za súčasť bytového domu, lebo ide o samostatné veci v právnom zmysle podľa § 118 ods. 2 Občianskeho zákonníka odvolací súd uvádza, že právna úprava § 118 ods. 2 Občianskeho zákonníka nadobudla účinnosť až od 01. 01. 1992. V posudzovanej veci však skutočnosti, z ktorých súd prvej inštancie vychádzal, nastali skôr. Existencia nebytových priestorov v čase podpísania protokolu o delimitácii majetku nebola sporná, ale rozhodujúce skutočnosti, na ktoré sa delimitácia viaže, vrátane jej vyúčtovania, nastali už ku dňu 01. 01 1992, čo vyplýva z čl. 1 bod 4/ a čl. II bod 3/ delimitačného protokolu (č. l. 36, 37). Bytové družstvo Hron bolo zapísané do obchodného (vtedy podnikového) registra 19. 12. 1991, takže právne vzťahy sa posudzujú podľa právnej úpravy platnej do 31. 12. 1991. Na tom nič nemení skutočnosť, že v čase vzniku žalovaného nebol uzavretý delimitačný protokol o vyčlenení majetku. Vzhľadom na právnu úprav platnú do 31. 12. 1991 tak samo o sebe neobstojí tvrdenie žalobcu, že nebytové priestory boli predmetom občianskoprávnych vzťahov. Naproti tomu z písomností, týkajúcich sa stavebných úprav v roku 1973 vyplývalo, že stavba bola označená ako dostavba kancelárskych miestností resp. priestorov, čo nasvedčuje obrane žalovaných a argumentácii Bytového družstva Hron, že vstavaním sa stali súčasťou bytového domu, lebo po odovzdaní do užívania v roku 1973 sa stali súčasťou hlavnej veci. V rozhodnom čase svedčilo vlastníctvo nebytových priestorov tomu, kto sa stal vlastníkom bytového domu. 24. Vzhľadom na preukazovaný záujem žalobcu na určovacej žalobe možno považovať za priliehavý aj záver okresného súdu, že nebolo rozhodujúce, ktoré z družstiev malo dom vo vlastníctve. V posudzovanej veci sú od začiatku sporné majetkové pomery k nebytovým priestorom medzi dvoma družstvami. Predmetom sporu dvoch družstiev nie je samotný bytový dom, ale len nebytový priestor v tomto dome. Právna úprava podľa zák. č. 42/1992 Zb. uprednostňovala v bytovom dome s nebytovým priestorom vo vlastníctve družstva právne nároky vlastníkov bytov v tomto dome. Upravuje majetkové vzťahy a právne pomery vo vnútri družstva a nerieši kolíziu vlastníckych práv viacerých družstiev. Vzhľadom na to je rozporné tvrdenie žalobcu, ktorý na jednej strane nespochybňuje vlastnícke právo k bytovému domu ale na druhej strane považuje nebytové priestory v bytovom dome za svoje. 25. Keďže súd prvej inštancie vykonal dokazovanie v potrebnom rozsahu, správne zistil skutkový stav, vyvodil z neho zodpovedajúci právny záver, rešpektoval príslušnú právnu úpravu a zohľadnil všetky právne významné skutočnosti a jeho rozhodnutie je vecne správne, odvolací súd ho z tých istých dôvodov potvrdil (§ 387 ods. 2 CSP). 26. Procesné postavenie Okresného úradu Banská Bystrica, s ktorým súd prvej inštancie konal ako s vedľajším účastníkom na strane žalovaných, zaniklo s účinnosťou Civilného sporového poriadku od 01. 07. 2016. Na výzvu, či chce ďalej uplatňovať procesné práva podľa novej procesnej úpravy § 81, § 82 CSP ako intervient, oznámil listom zo dňa 16. 02. 2017 (č. l. 1110), že nemá záujem vstúpiť do konania a preto s ním odvolací súd ďalej nekonal. 27. Výrok, ktorým krajský súd rozhodol, že žalovaní majú nárok na náhradu trov odvolacieho konania v celom rozsahu, je odôvodnený podľa § 262 ods. 1 CSP tým, že o nároku na náhradu trov konania rozhodne súd aj bez návrhu v rozhodnutí, ktorým sa konanie končí. Žalovaní boli v odvolacom konaní úspešní a náhradu trov právneho zastúpenia si uplatnili. 28. Rozhodnutie bolo prijaté v senáte pomerom hlasov 3 : 0. Rozhodnutie bolo prijaté v senáte pomerom hlasov 3 : 0. Poučenie: Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a) sa rozhodlo vo veci, ktorá nepatrí do právomoci súdov, b) ten, kto v konaní vystupoval ako strana, nemal procesnú subjektivitu, c) strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, d) v tej istej veci sa už prv právoplatne rozhodlo alebo v tej istej veci sa už prv začalo konanie, e) rozhodoval vylúčený sudca alebo nesprávne obsadený súd, alebo f) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces (§ 420 CSP). Dovolanie prípustné podľa § 420 možno odôvodniť iba tým, že v konaní došlo k vade uvedenej v tomto ustanovení. Dovolací dôvod sa vymedzí tak, že dovolateľ uvedie, v čom spočíva táto vada (§ 431 ods. 1 CSP). Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a) pri ktorej riešení sa odvolací súd odklonil od ustálenej rozhodovacej praxe dovolacieho súdu, b) ktorá v rozhodovacej praxi dovolacieho súdu ešte nebola vyriešená alebo c) je dovolacím súdom rozhodovaná rozdielne (§ 421 ods. 1 CSP). Dovolanie prípustné podľa § 421 možno odôvodniť iba tým, že rozhodnutie spočíva v nesprávnom právnom posúdení veci. Dovolací dôvod sa vymedzí tak, že dovolateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia (§ 432 ods. 2 CSP). Dovolanie v prípadoch uvedených v odseku 1 nie je prípustné, ak odvolací súd rozhodol o odvolaní proti uzneseniu podľa § 357 písm. a) až n) CSP (§ 421 ods. 2 CSP). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 ods. 2 CSP). V dovolaní sa popri všeobecných náležitostiach podania (t.j. ktorému súdu je určené, kto ho robí, ktorej veci sa týka, čo sa ním sleduje a podpis) uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh). Dovolacím dôvodom je nesprávnosť vytýkaná v dovolaní (§ 428 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Povinnosť podľa odseku 1 neplatí, ak je a) dovolateľom fyzická osoba, ktorá má vysokoškolské právnické vzdelanie druhého stupňa, b) dovolateľom právnická osoba a jej zamestnanec alebo člen, ktorý za ňu koná má vysokoškolské právnické vzdelanie druhého stupňa, c) dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná má vysokoškolské právnické vzdelanie druhého stupňa (§ 429 ods. 2 CSP). Dovolací súd je dovolacími dôvodmi viazaný (§ 440 CSP). Je povinnosťou dovolateľa v dovolaní vysvetliť, z čoho vyvodzuje prípustnosť dovolania a v dovolaní náležite vymedziť dovolací dôvod (§ 420 CSP alebo § 421 CSP v spojení s § 431 ods. 1 CSP a § 432 ods. 1 CSP). Dovolací súd neprejednáva dovolanie nad rozsah, ktorý dovolateľ vymedzil v dovolaní uplatneným dovolacím dôvodom. Nedostatky dovolania vedú k jeho odmietnutiu podľa § 447 písm. f/ CSP.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2017:6100899670.2 (dáta aktuálne k 13. 11. 2026). Záväzné je znenie zverejnené súdom.




